# עיטור (הל' מצה ומרור דף קכט טור א)

האי ארבא דטבעי בחושתא ושרי' רבא לזבוני לא"י כי הדר אמר רבא לזבננהו קבא קבא לישראל דליכלי קמי פסחא **וה"ה לא"י** אבל כולה אסור שמא ימכרנו לישראל אחר והישראל אינו מכיר החימוץ. אבל חמץ מוכרו לא"י ואפי' בשעת הביעור. ומסתברא שא"צ להודיעו שהרי יכול לאוכלו קודם הפסח ואם הודיעהו הוא נזהר שיכלה מרשותו קודם הפסח.

# רמב"ם (חו"מ פ"ה הל' ח-ט)

תבשיל שנתבשל ונמצאו בו שעורים או חטים אם נתבקעו הרי כל התבשיל אסור שהרי נתערב בו החמץ, ואם לא נתבקעו מוציאין אותן ושורפין אותן ואוכלין שאר התבשיל, שאין הדגן שנבלל או נתבשל ולא נתבקע חמץ גמור של תורה, ואינו אלא מדברי סופרים משום שנאמר ושמרתם את המצות כלומר הזהרו במצה ושמרו אותה מכל צד חמוץ. לפיכך אמרו חכמים צריך אדם ליזהר בדגן שאוכל ממנו בפסח שלא יבוא עליו מים אחר שנקצר עד שלא יהיה בו שום חמוץ, **דגן שנטבע בנהר או שנפל עליו מים כשם שאסור לאכלו כך אסור לקיימו אלא מוכרו לישראל ומודיעו כדי שיאכלנו קודם הפסח, ואם מכרו לגוים קודם הפסח מוכר מעט לכל אחד ואחד כדי שיכלה קודם הפסח שמא יחזור הגוי וימכרנו לישראל**.

# מגיד משנה (שם)

**ורבינו נראה שאינו גורס קבא קבא לישראל** אלא קבא קבא סתם ולנכרי הוא, ולזה כתב רבינו ואם מוכרו לנכרי מוכרו מעט מעט. וההיתר שכתב במכירה לישראל ובהודעה פשוט הוא ולא הוצרכו בגמ' להזכיר ובעל העיטור גורס קבא קבא לישראל וכתב דה"ה לנכרי... וההיתר שכתב במכירה לישראל ובהודעה פשוט הוא ולא הוצרכו בגמ' להזכיר.

# לח"מ (שם)

דגן שנטבע וכו' או שנפל עליו מים וכו'. פי' אבל לישראל אפי' מעט מעט לא ולכך כתב ה"ה דהיה גרסתו בגמ' קבא קבא סתם דמשמע לעכו"ם אבל לא לישראל בלי הודעה דגזירה שמא ישתייר ממנו כלום ויאכלנו אחר הפסח אבל בעכו"ם הוי תרי גזירות חדא שמא ימכרנו ושלא ימכרנו לישראל ואפי' ימכרנו שמא ישתייר ישראל ממנו עד לאחר הפסח וכל כי האי לא גזרינן.

# ר' מנוח (חו"מ פ"ה ה"ט)

הא ודאי מיירי דלא נתבקעו דאי נתבקעו למה ליה למיעבד הודעה כי מזבין לישראל הא קא חזי דנתבקעו. ומש"כ הרב דלישראל צריך הודעה ולגוי מוכר מעט מעט, ליתא בגמ' אלא נזבינהו קבא קבא כי היכי דכלין קמי פסחא, ואפשר שהרב פירש הא דאמרינן בגמ' נזבנינהו קב קבא לישראל דוקא בסתם, דבסתם אין הפרש בין מוכר לגוי בין מוכר לישראל דבכולהו אין יכול למכור אלא קבא קבא, אבל במפרש ומודיע שנטבע וחמץ הוא, לישראל כל כמה דבעי לזבון והלוקח יחוש לעצמו, ובודאי אם בעל נפש הוא כיון דאודעיה איהו דחיק ומוקי נפשיה דליכליה קמי פסחא אבל לגוי לא מהנייא הודעה דאדרבה כי מודע ליה מוכרו לישראל כדי להכשילו ומש"ה לא יכיל למזבן לגוי בשום צד אלא קבא קבא.

# עולת שבת (סי' תסז ס"ק א)

מש"כ ומודיעו כדי שיאכלנו וכו' משמע דאין לחלק בין מרובה למועט דבכל ענין צריך להודיעו ואז מותר בכל ענין אפי' הרבה.

# שו"ת שאילת יעב"ץ (ח"א סי' עב)

ולי צ"ע עוד אם הרחקה זו שייכא בכל מקום שהדעת נוטה שלא חששו לכך אם לא בעיר שרובה ישראל. וכעת אין לי הכרעה בזה. וח"ו להקל בדבר. מאחר שלא חלקו כן הפוסקים.

# הגהות פתח הדביר (על העיטור שם ס"ק קב)

ר"ל אבל חמץ ידוע שליכא למיחש דילמא ימכרנו לישראל מותר למכור לא"י אפי' בשעה ה'.

# שו"ת הר"ן (סי' נט)

ולמכרם לגוי נמי שרי שלא אסרו כן אלא בדבר שאין איסורו מוכיח מתוכו אבל כגון זה שרישומן ניכר ונתפרסם בעירכם מסתברא דשרי.